Bedank 'n onnie! – praag.co.za
Dit vorm deel van Wêreldonderwysersdag wat eerskomende Woensdag gevier word. Fedsas se Jaco Deacon sê dié organisasie vier jaarliks die geleentheid op die eerste Vrydag van die vierde skoolkwartaal, omdat dié wêreldviering in die Suid-Afrikaanse skoolvakansie plaasvind.
Hy sê oud en jonk moet vanjaar 'n blyk van waardering aan hul geliefde onderwysers toon, al is dit via persoonlike kontak, 'n besoek aan 'n skool of om selfs 'n staaltjie op sosiale media te deel. Die tema vir wêreldonderwysersdag is, "Waardeer Onderwysers en Verhoog hul Status."
Die toon van respek bepaal in 'n mate die sukses van onderwys in geheel. Dit is veral belangrik in klaskamers. Deacon sê onderwysers wat deur leerlinge gerespekteer word, is meer suksesvol in die klaskamer omdat leerlinge meer ontvanklik is teenoor dié onderwysers.
Die status van leerkragte in 'n gemeenskap is belangrik omdat dit weer die status van die professie verhoog en 'n bydrae tot gehalte-onderrig lewer.
Volgens Deacon moet onderwysers bewus wees dat hulle 'n invloed op leerlinge se toekoms het. Fedsas gaan vanjaar ook veral van sosiale media gebruik maak om bewustheid rondom onderwysers en hul status te skep.
Skrywer praagGepubliseer op 29 September 2016 29 September 2016 Kategorieë Afrikaanse nuus, NuusSleutelwoord Fedsas, onderwys, onderwysers, onnie, skole